Portefeuljekomitee wil self regsmenings oor NGV sien | Maroela Media
Die portefeuljekomitee oor gesondheid sal die staatsprokureur versoek om 'n voorlegging te doen oor die regsadvies wat aan die minister van gesondheid gegee is rakende die grondwetlikheid van die Nasionale Gesondheidsversekering (NGV).
Dr. Sibongiseni Dhlomo, komiteevoorsitter, het gesê dit is belangrik dat die komitee dié inligting het wanneer hy sy werk aan die NGV begin.
Dit kom nadat dr. Zweli Mkhize, minister van gesondheid, vroeër gesê het sy departement het reeds verskeie regsmenings daaroor ingewin.
Volgens Dhlomo wil die komitee aandag gee aan die bekommernisse wat verkeie mense (rakende die NVG) geopper het, insluitend diegene wat meen die grondwetlikheid van die NGV-wetsontwerp kan uitgedaag word.
Die komitee sal dus eersdaags 'n vergadering met die staatsprokureur se kantoor hou sodat alle komiteelede in kennis gestel word van die verskeie bekommernisse oor die NGV wat in die media versprei word.
Dhlomo dring egter daarop aan dat die vergadering so spoedig as moontlik plaasvind sodat die komitee van hierdie bekommernisse opsy kan skuif en kan weet wat die bydrae van regskenners in die saak is.
Dhlomo verduidelik dat hoewel die komitee nie wil hê dat enigiets die openbare deelname aan die wetsontwerp vertraag nie, hulle eers aandag aan die bekommernisse rakende die NGV wil gee.
Die Suid-Afrikaanse Privaatpraktisynsforum (SAPPF) is een van talle partye wat hul kommer oor die NGV uitgespreek het.
Die forum het vandeesweek gesê hoewel hulle die konsep van universele gesondheidsversekering en toegang tot gesondheidsorg van 'n hoë gehalte vir alle Suid-Afrikaners steun, hy nie ten gunste van die NGV se model is nie.
Die forum glo dat die NGV die Suid-Afrikaanse gesondheidsbedryf onherstelbare skade sal berokken en dat die meerderheid Suid-Afrikaners selfs minder toegang tot gesondheidsdienste sal hê as nou.
Volgens dr. Chris Archer, uitvoerende hoof van die SAPPF, is die forum veral bekommerd oor pogings om die NGV te implementeer sonder dat die regering enige duidelikheid verskaf oor wat dit sal kos en hoe dit in die huidige ekonomiese klimaat gefinansier sal word.
"Die NVG-wetsontwerp in die huidige formaat is nog te vaag en dubbelsinnig oor baie aspekte. Ons doen daarom 'n beroep op die regering om die voorgestelde model te heroorweeg."
Die SAPPF het gesê hy sal 'n vergadering met Mkize belê om sy bekommernisse te opper en meer duidelikheid oor die regering se gedagtegang rakende die NVG te kry.
Daai argieffoto is seker die van 'n privaathospitaal.
Soveel dit die onaantasbare anc betref, is daar nog genoeg van die minderheidsgroepe op mediesefonds sodat die prys plotseling opgesit kan word met 650% sodat dit die meerderheid se hebsug na luukse kan dek. Maar ek wag ook vir NGV sodat n mediesefonds koebaai kan sê en n plek op die Soustrein kan score
N G V , privaat hospital wat miljarde werd is en die anc regering sal benodig, onteiening sonder vergoeding. Die prentjie begin vorm aanneem
Persone wat geld verdien gaan betaal en wie betaal vir die werklose persone wat geen geld vedien nie dit is erg genoeg dat ons belasting vir krimenele in tronke moet betaal skande en wat van gewonde krimenele waar word hulle behandel privaat hospitale
Wat van al die vreemdelinge wat van Kenia, Nigeria, Zimbabwe, Somali, Lesotho, Swaziland en waarvan ookal wat hier vry mediese behandeling ontvang sonder om te betaal, laat mens dink.